Η Αντιγόνη Ντρισμπιώτη είναι Ελληνίδα αθλήτρια του βάδην. Ζει και γυμνάζεται στην Καρδίτσα. Είναι πτυχιούχος ΤΕΦΑΑ. Κατέχει μεταπτυχιακό δίπλωμα στην Οργάνωση & Διαχείριση Αθλητικών Δραστηριοτήτων για Άτομα με Αναπηρία.
Έχει αγωνιστεί με την Εθνική Ομάδα σε διεθνείς διοργανώσεις όλων των κατηγοριών. Είχε σταματήσει το βάδην και τον πρωταθλητισμό για ένα μεγάλο διάστημα. Έχει συμμετάσχει σε τρεις Ολυμπιακούς Αγώνες (2016, 2021, 2024) καθώς και σε Παγκόσμια και Ευρωπαϊκά πρωταθλήματα.
Στους Μεσογειακούς Αγώνες το 2013, κατέκτησε το χάλκινο μετάλλιο και στο Ευρωπαϊκό Πρωτάθλημα Ομάδων, το 2021, κατέκτησε το Χρυσό μετάλλιο. Επίσης κατέκτησε το Αργυρό μετάλλιο στην ομαδική βαθμολογία τόσο στο Παγκόσμιο (2022) όσο και στο Ευρωπαϊκό Πρωτάθλημα Ομάδων (2021). Το 2021 ήταν όγδοη στους Ολυμπιακούς Αγώνες στο Τόκιο.
Στο Ευρωπαϊκό Πρωτάθλημα του Μονάχου, το 2022, κατέκτησε δύο χρυσά μετάλλια (20χλμ. και 35χλμ. βάδην), γεγονός που δεν έχει ξαναγίνει.
Το 2023, κατέκτησε το χρυσό μετάλλιο στα 20 χλμ βάδην στο Ευρωπαϊκό Πρωτάθλημα στην Τσεχία. Στις 17 Φεβρουαρίου του 2023, βραβεύτηκε από τον ΣΕΓΑΣ ως κορυφαία αθλήτρια για το έτος 2022.
Πηγή: https://www.segas.gr/athletes/antigoni-ntrismpioti/

✖

Το βάδην είναι αγώνισμα δρόμου μεγάλων αποστάσεων. Οι αποστάσεις του αγωνίσματος κυμαίνονται από 3.000 μέτρα έως 100 χιλιόμετρα.
Το βάδην διαφέρει από το τρέξιμο καθώς οι αθλητές/τριες θα πρέπει καθ' όλη τη διάρκεια του αγώνα να διατηρούν τουλάχιστον ένα πόδι σε επαφή με το έδαφος, ενώ το γόνατο του ποδιού που προπορεύεται θα πρέπει να παραμένει αλύγιστο για καθορισμένο χρονικό διάστημα. Οι κριτές αξιολογούν τους/τις βαδιστές/στριες αν τηρούν τους περιορισμούς.
Οι αγώνες διεξάγονται είτε σε δρόμο (οριοθετημένη κλειστή διαδρομή), είτε στα ειδικά ταρτάν τρεξίματος των σταδίων, ατομικά ή ομαδικά. Οι αποστάσεις στο αγώνισμα του βάδην είναι: 1.500 μέτρα, 3.000 μέτρα, 5 χλμ, 10 χλμ, 20 χλμ.
Η απόσταση των 35 χλμ προστέθηκε το 2022 καταργώντας την απόσταση των 50 χλμ, δίνοντας έτσι ισότιμες ευκαιρίες συμμετοχής στις γυναίκες. Η απόσταση των 35 χλμ υπάρχει σε όλες τις μεγάλες διεθνείς διοργανώσεις (Ολυμπιακοί Αγώνες, Παγκόσμιο Πρωτάθλημα Στίβου, Ευρωπαϊκό Πρωτάθλημα Στίβου κ.ά.).